《旅穷中报生孙名曰守》
元代·方回

瘦面皴肌暗自扪，薪殚粲尽复空樽。
浪言官至同三品，且喜家生第四孙。
孰谓将军骓不逝，其如处士菊犹存。
忍穷守道吾心定，胙土专城莫更论。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。